Ταχινόπιτα, η νηστίσιμη κυπριακή λιχουδιά
Τέλεια για πρωινό αλλά και ως σνακ κατά τη διάρκεια της ημέρας, η κυπριακή ταχινόπιτα είναι από τις αγαπημένες μας νηστίσιμες λιχουδιές.
300 γρ. (2 κούπες + 1/3 κούπας) αλεύρι σταρένιο (για ψωμί), 300 γρ. (2 κούπες + 1/3 κούπας) αλεύρι για όλες τις χρήσεις, 100 γρ. (1/2 κούπα) ζάχαρη, 1/2 κουτ. γλυκού αλάτι, 1 γεμάτο κουτ. γλυκού κανέλα σε σκόνη, 1/4 κουτ. γλυκού μαστίχα, κοπανισμένη, 1/4 κουτ. γλυκού μαχλέπι, σε σκόνη, 11 γρ. ξηρή μαγιά, 350 ml (1 + 3/4 κούπας) νερό χλιαρό, 360 γρ. (1 + 3/4 κούπας) ταχίνι, 150 γρ. (3/4 κούπας) ζάχαρη, 1 γεμάτο κουτ. γλυκού κανέλα, σε σκόνη
Για να ετοιμάσουμε τις ταχινόπιτες, σε μπολ ανακατεύουμε το χλιαρό νερό με τη μαγιά και 1 κουτ. γλυκού από τη ζάχαρη. Το αφήνουμε σε ζεστό μέρος για 10 λεπτά, μέχρι να ενεργοποιηθεί η μαγιά και να αφρίσει το μείγμα.Στον κάδο του μίξερ ανακατεύουμε τη μαστίχα με το μαχλέπι, την κανέλα, την υπόλοιπη ζάχαρη, τα αλεύρια και το αλάτι.Ρίχνουμε το μείγμα της μαγιάς και ζυμώνουμε καλά με το μίξερ μέχρι να σχηματιστεί μια λεία και εύπλαστη ζύμη.Τη χωρίζουμε σε 7 ίσα κομμάτια.Σε άλλο μπολ ανακατεύουμε όλα τα υλικά για τη γέμιση.Αλευρώνουμε ελαφρώς μια λεία επιφάνεια, απλώνουμε κάθε κομμάτι ζύμης και το ανοίγουμε με τον πλάστη σε μεγάλο και λεπτό ορθογώνιο φύλλο.Απλώνουμε από 2 γεμάτες κουταλιές γέμισης σε κάθε φύλλο και το τυλίγουμε σε ρολό.Έπειτα στρίβουμε το ρολό να γίνει στριφτάρι και το τυλίγουμε από κάθε άκρη του αντίστροφα σε σαλίγκαρο, σαν «ς». Τέλος, γυρίζουμε τον ένα σαλίγκαρο πάνω στον άλλο.Πιέζουμε ελαφρά, πρώτα με το χέρι μας και μετά με τον πλάστη, ώστε να πλατύνει και να αποκτήσει πάχος περίπου 2 εκ.Βάζουμε τις ταχινόπιτες σε ταψιά στρωμένα με λαδόκολλα, τις καλύπτουμε με πετσέτα και αφήνουμε σε ζεστό μέρος για 1 ώρα να διπλασιαστούν σε όγκο.Αφαιρούμε την πετσέτα και ψήνουμε τις ταχινόπιτες σε προθερμασμένο φούρνο στους 160°C, στον αέρα, για περίπου 40 λεπτά, μέχρι να ροδοκοκκινίσουν.
Αλεύρι (ζύμες),Ζάχαρη,Ταχίνι,Νηστίσιμα